Nexon EV ടാറ്റ നെക്സോണ് ഇവിക്ക് ഡീസല് പതിപ്പിനേക്കാള് ഡിമാന്ഡ് വര്ദ്ധിക്കുന്നു ടാറ്റ നെക്സോണ് ഇലക്ട്രിക് പതിപ്പിനായുള്ള ആവശ്യകത ഇപ്പോള് ഡീസല് വേരിയന്റിന് തുല്യമായി മാറിയിരിക്കുന്നു. ഇത് ചൂണ്ടിക്കാണിക്കുന്നത് ഇന്ത്യന് വാഹനവിപണിയിലെ നാടകീയമായ മാറ്റത്തെയാണ് ഈ രംഗത്തെ വിദഗ്ദ്ധര് അഭിപ്രായപ്പെടുന്നു. ഡീസല്, പെട്രോള് എന്നിവയുടെ വില വര്ദ്ധിച്ചതിനെത്തുടര്ന്ന് ഏപ്രില് മുതല് ജൂണ് വരെയുള്ള പാദത്തില് നെക്സോണ് ഇവിയുടെ വില്പന വര്ദ്ധിച്ചു. 1,715 യൂണിറ്റാണ് നെക്സണ് ഇ.വിയുടെ ഇക്കാലയളവിലെ വില്പന. രാജ്യത്താകെയും ഗുജറാത്തിലും ഏറ്റവും വലിയ യാത്രാ വാഹന വിപണിയായ മഹാരാഷ്ട്രയിലും നെക്സണ് ഇ.വിയുടെ വില്പ്പന ഡീസല് വേരിയന്റിന്റെ വില്പ്പനയെ മറികടന്നു.മുംബൈയിലെ നെക്സോണിന്റെ പൂര്ണമായി ലോഡുചെയ്ത ഡീസല് വേരിയന്റിന് 12.64 ലക്ഷം രൂപയാമ് വി. എന്നാല് ഇവി പതിപ്പിന്റെ എന്ട്രി വേരിയന്റിന് 13.99 ലക്ഷം രൂപ. റോഡ് ടാക്സ് പൂര്ണമായും എഴുതിത്തള്ളുന്നതിനാലും, മഹാരാഷ്ട്ര സര്ക്കാര് ഇലക്ട്രിക് വാഹനങ്ങള്ക്ക് ഒരു ലക്ഷം രൂപ സബ്സിഡി നല്കുന്നതിനാലും നെക്സോണ് ഇ.വിയുടെ ഓണ്റോഡ് വില ഡീസല് വേരിയന്റിന് വളരെ അടുത്താണ്. ഈ കാരണം കൊണ്ടുതന്നെ പുതിയ ഉപഭോക്താക്കള് കൂടുതലായി ഇവി തെരഞ്ഞെടുക്കാന് താല്പര്യം കാണിക്കുന്നുണ്ട്. ജൂലൈയില് നെക്സോണ് ഇവിയുടെ ബുക്കിങ് ഡീസല് പതിപ്പുമായി ഒപ്പത്തിനൊപ്പമാണ്. സംസ്ഥാന സര്ക്കാര് നല്കുന്ന FAME 2 ആനുകൂല്യങ്ങളും സബ്സിഡികളും ചേരുമ്ബോള് ഉപഭോക്താക്കള് ഇവിയിലേക്ക് തിരിയുന്നതില് അതിശയമില്ല. Nexon EV രാജ്യത്തുടനീളം വില്പനയില് അഞ്ചു ശതമാനം വിപണി വിഹിതം കൈയടക്കിയേക്കാം. രണ്ടു വര്ഷം മുമ്ബ് നെക്സോണ് ഇവിയുടെ വിപണി വിഹിതം വെറും 0.2 ശതമാനം മാത്രമായിരുന്നു ടാറ്റാ മോട്ടോഴ്സിന്റെ ചീഫ് ഫിനാന്ഷ്യല് ഓഫീസര് പി ബി ബാലാജി പറഞ്ഞു, ഇന്ത്യയിലെ വില്പനയില് ഐ20യെ പിന്തള്ളി ആള്ട്രോസ് ട്വിറ്ററില് ഹ്യൂണ്ടായിയെ ട്രോളി ടാറ്റ മോട്ടോഴ്സ് ഇന്നത്തെ കണക്കനുസരിച്ച് നെക്സണ് ഇവികളുടെ വിപണി വിഹിതം മൂന്ന് ശതമാനമാണ്. പെട്രോള്, ഡീസല്, ബാറ്ററി ഇലക്ട്രിക് എന്നിങ്ങനെ മൂന്ന് ഡ്രൈവ് ഓപ്ഷനുകളുള്ള ഇന്ത്യയിലെ രണ്ട് മോഡലുകളില് ഒന്നാണ് നെക്സോണ് ഇവി. മഹാരാഷ്ട്രയും ഗുജറാത്തും ഇലക്ട്രിക് വാഹനങ്ങള്ക്ക് സമഗ്രമായ ഡിമാന്ഡ് പ്രോത്സാഹന പദ്ധതികള് ഏതാനും ആഴ്ചകള്ക്കുമുമ്ബ് പ്രഖ്യാപിച്ചിരുന്നു. ഒരു നെക്സണ് ഇവിക്ക് ഒരു കിലോമീറ്ററിന് ഒരു രൂപയില് താഴെ മാത്രമാണ് ഇന്ധന ചെലവ് വരുന്നത്. ഡീസല് വേരിയന്റിന് കിലോമീറ്ററിന് 6 രൂപയോളം ചെലവ് വരാമെന്നാണ് ടാറ്റ മോട്ടോഴ്സ് രണ്ട് പവര്ട്രെയിനുകള്ക്കും പങ്കിട്ട മൈലേജ് ഡാറ്റയില് വ്യക്തമാക്കുന്നത്.മഹീന്ദ്ര 600 ഡീസല് കാറുകള് തിരികെ വിളിക്കും എഞ്ചിനില് മലിനമായ ഇന്ധനം ഉപയോഗിച്ചതായി സംശയം ഇന്ത്യന് വാഹന നിര്മ്മാണ കമ്ബനിയായ മഹീന്ദ്ര ആന്ഡ് മഹീന്ദ്ര വിറ്റ 600 കാറുകള് തിരികെ വിളിക്കുമെന്ന് പ്രഖ്യാപിച്ചു. ഡീസല് വേരിയന്റുകളില് എഞ്ചിനിലെ തകരാര് കണ്ടെത്തിയതിനെ തുടര്ന്നാണ് കമ്ബനിയുടെ തീരുമാനം. എഞ്ചിന് കേടുപാടുകള് ഉണ്ടായേക്കാമെന്ന സംശയത്തെ തുടര്ന്നാണ് എഞ്ചിനുകള് പരിശോധിക്കുന്നതിനും മാറ്റിസ്ഥാപിക്കുന്നതിനുമായി കാറുകള് തിരികെ വിളിക്കുന്നത്. എഞ്ചിനുകളുടെ നിര്മ്മാണ വേളയില് ഉപയോഗിച്ചത് മലിനമായ ഇന്ധനമാണോ എന്ന് സംശയം തോന്നിയതിനാലാണ് ഇങ്ങനെ ഒരു തീരുമാനമെടുത്തതെന്ന് കമ്ബനി വ്യക്തമാക്കി.ഏത് കാര് മോഡലുകളാണ് തിരികെ വിളിക്കുന്നത് എന്ന കാര്യത്തില് കൂടുതല് വിവരങ്ങള് കമ്ബനി വെളിപ്പെടുത്തിയിട്ടില്ല. എന്നാല് ജൂണ് 21 നും ജൂലൈ 2 നും ഇടയില് നാസിക് പ്ലാന്റില് നിര്മ്മിച്ച ഡീസല് വാഹനങ്ങളാണ് തിരികെ വിളിക്കുന്നതെന്ന് ലൈവ്മിന്റ് റിപ്പോര്ട്ട് വ്യക്തമാക്കുന്നു. എഞ്ചിന് തകരാറുള്ള വാഹനം വാങ്ങിയ ഉപഭോക്താക്കളെ വ്യക്തിഗതമായി വിളിക്കും. ഡീസല് എഞ്ചിനുകള് മാറ്റിസ്ഥാപിക്കുന്നത് തികച്ചും സൗജന്യമായിരിക്കുമെന്നും കമ്ബനി അറിയിച്ചു.2021 ഫെബ്രുവരിയില് കമ്ബനി പുതുതായി പുറത്തിറക്കിയ എസ്യുവി ഥാറിന്റെ 1600 യൂണിറ്റുകള് തിരിച്ചുവിളിക്കുമെന്ന് കമ്ബനി നേരത്തെ പ്രഖ്യാപിച്ചിരുന്നു. എക്സ്ഹോസ്റ്റ് പുകയെ നിയന്ത്രിക്കുന്ന എഞ്ചിന് ഭാഗമായ ക്യാംഷാഫ്റ്റ് ശരിയായി ഘടിപ്പിക്കാത്തിനെ തുടര്ന്നാണ് വാഹനം തിരിച്ചു വിളിക്കുന്നതെന്ന് അന്ന് കമ്ബനി വ്യക്തമാക്കിയിരുന്നു. ആനന്ദ് മഹീന്ദ്രയുടെ ഉടമസ്ഥതയിലുള്ള ജനപ്രിയ വാഹന ബ്രാന്ഡാണ് മഹീന്ദ്ര മഹീന്ദ്ര. ബൊലേറോ, സ്കോര്പിയോ, എക്സ് യു വി 500, എക്സ് യു വി 300, ഥാര്, ടി യു വി എന്നിവയാണ് രാജ്യത്ത് ഏറ്റവുമധികം വില്പ്പന നടക്കുന്ന മഹീന്ദ്രയുടെ എസ്യുവികള്. കമ്ബനി അടുത്തിടെ മഹീന്ദ്രയുടെ ജനപ്രിയ മോഡലായ ബൊലേറോയുടെ പുതിയ മേക്കോവര് പതിപ്പ് പുറത്തിറക്കിയിരുന്നു. എസ്യുവി സെഗ്മെന്റിന് കീഴിലാണ് ബൊലേറോ നിയോ വില്ക്കുന്നത്. 4 മീറ്ററില് താഴെയാണ് ഈ വാഹനത്തിന്റെ നീളം. പുതിയ മോഡല് ടിയുവി 300ന് സമാനമാണ് ഇത്. രാജ്യത്ത് ലഭ്യമായ ഏറ്റവും വില കുറഞ്ഞ 7 സീറ്റര് ഓപ്ഷനുകളില് ഒന്നാണ് ബൊലേറോ.വിവിധ വാഹന മോഡലുകളിലുടനീളം മഹീന്ദ്ര അടുത്തിടെ വില വര്ധനവ് പ്രഖ്യാപിച്ചിരുന്നു. മഹീന്ദ്രയുടെ ഏറ്റവും ജനപ്രിയ വാഹനമായ മഹീന്ദ്ര ഥാറിനാണ് ഏറ്റവും കൂടുതല് വില ഉയര്ത്തിയിരിക്കുന്നത്. വിവിധ വേരിയന്റുകള്ക്കനുസരിച്ച് എസ്യുവിയുടെ വില 32,000 മുതല് 92,000 രൂപ വരെ വര്ദ്ധിപ്പിച്ചിരുന്നു. വാഹനം ബുക്ക് ചെയ്ത് നിരവധി മാസങ്ങള് കാത്തിരിക്കേണ്ടി വന്നിട്ടും ഥാറിന് ആവശ്യക്കാരേറെയാണ്. കാറിന്റെ ഉല്പ്പാദനം വര്ദ്ധിപ്പിക്കുന്നതിനുള്ള നടപടികള് സ്വീകരിക്കുന്നുണ്ടെങ്കിലും വാഹനത്തിന്റെ വിതരണത്തിലെ തടസ്സങ്ങളാണ് കാലതാമസത്തിന് കാരണമെന്ന് കമ്ബനി വ്യക്തമാക്കിയിരുന്നു. അതുകൊണ്ട് തന്നെ വാഹനം ബുക്ക് ചെയ്യുന്ന ഉപഭോക്താക്കള്ക്ക് ഇപ്പോഴും മാസങ്ങള് കാത്തിരിക്കേണ്ടി വരുന്നുണ്ട്.